

**Objava za medije**

**Ana Dorić Škeva nova je članica Uprave Addiko Bank d.d.**

**Zagreb, srpanj 2022. – Savjet Hrvatske narodne banke potvrdio je Anu Dorić Škevu novom članicom uprave Addiko banke odgovornom za rizike. Na toj dužnosti zamijenila je Dubravka Mlikotića kojem je mandat istekao.**

„*Ponosna sam što sam gotovo od samih početaka Addiko banke bila dijelom ove netipične priče te što su moj trud i predanost prepoznati. Radujem se novim poslovnim izazovima s kojima ću se, uz podršku ostalih članova Uprave, vjerujem, uspješno nositi*“, izjavila je Ana Dorić Škeva.

Kao nova članica Uprave Addiko banke Ana će biti odgovorna za kontrolu rizika, upravljanje kreditnim rizikom, upravljanje rizičnom aktivom, imovinom i nabavom Addiko Grupe te za pružanje potpore upravljanju rizicima Addiko Grupe.

U više od 18 godina rukovoditeljskog iskustva u financijskim institucijama Ana je stekla bogato iskustvo u području rizika, revizije i korporativnog upravljanja. Na prethodnoj poziciji izvršnog direktora unutarnje revizije u Addiko banci bila je zadužena za planiranje i provedbu revizijskih angažmana, implementaciju regulatornih zahtjeva, transformaciju unutarnje revizije u skladu s međunarodnim revizijskim standardima, suradnju s regulatornim tijelima, Addiko Grupom i eksternim revizorima.

„*Drago mi je što je Nadzorni odbor prepoznao doprinos Ane Dorić Škeva u transformaciji banke i njezino radno iskustvo u području rizika i unutarnje revizije te da je između velikog broja kandidata za ovu poziciju izabrana interna kandidatkinja, što je dokaz da Addiko izgrađuje kandidate za visoke menadžerske pozicije.“,* izjavio je Mario Žižek, predsjednik Uprave Addiko banke i dodao: „*Dubravku Mlikotiću zahvaljujem na predanosti i suradnji u proteklih šest i pol godina te velikom doprinosu koji je dao u transformaciji k specijalističkoj banci kakva smo danas. “*

Ana Dorić Škeva završila je Ekonomski fakultet u Zagrebu, a prije Addiko banke radila je u Ministarstvu financija s direktnom linijom odgovornosti prema ministru financija te u Raiffeisen Leasingu kao direktorica Odjela problematičnih plasmana i post prodaje. Obnašala je funkcije predsjednice revizorskog i članice nadzornog odbora Financijske Agencije, a danas je predsjednica revizorskog odbora Addiko Bank d.d. Sarajevo.

Imenovanjem Ane Dorić Škeva Addiko banka potvrđuje svoju usmjerenost k uvođenju više žena na rukovodeće pozicije i aktivnoj politici uključivosti i raznolikosti.

**Kontakt za medije:**

Korporativne komunikacije

Katarina Kantolić

Email: katarina.kantolic@addiko.com

Tel: 091 4978 027